## Uredba o izmjenama i dopunama Uredbe o ustrojavanju županijskih ureda

### NN 23/1996 (22.3.1996.), Uredba o izmjenama i dopunama Uredbe o ustrojavanju županijskih ureda

# **VLADA REPUBLIKE HRVATSKE**

Na temelju članaka 52. i 60. stavka 2. Zakona o sustavu državne
uprave ("Narodne novine", broj 75/93), te članka 18. Zakona o Zagrebačkoj
županiji ("Narodne novine", broj 69/95), Vlada Republike Hrvatske je na
sjednici održanoj 15. ožujka 1996. godine donijela

## **UREDBU**

### **O IZMJENAMA I DOPUNAMA UREDBE O USTROJAVANJU ŽUPANIJSKIH UREDA**

Članak 1.

U Uredbi o ustrojavanju županijskih ureda ("Narodne novine", broj 116/93)
u članku 2. stavku 3. na kraju rečenice briše se točka
i dodaje tekst "i Zakonom o Zagrebačkoj županiji ("Narodne novine",
broj 69/95), osim za područje Grada Zagreba".

Članak 2.

Članak 17. mijenja se i glasi:

"U Zagrebačkoj županiji ustrojavaju se sljedeći županijski
uredi i njihove ispostave:

*1. Ured za gospodarstvo.*

Ured ima ispostave u Dugom Selu, Jastrebarskom, Samoboru, Sv. Ivanu
Zelini, Velikoj Gorici, Vrbovcu i Zaprešiću.

Za obavljanje poslova iz djelokruga ureda može se zaposliti do 78 državnih
službenika.

*2. Ured za prosvjetu, kulturu, informiranje, šport i tehničku
kulturu.*

Ured ima ispostave u Dugom Selu, Jastrebarskom, Samoboru, Sv. Ivanu
Zelini, Velikoj Gorici, Vrbovcu i Zaprešiću.

Za obavljanje poslova iz djelokruga ureda može se zaposliti do 18 državnih
službenika.

*3. Ured za rad, zdravstvo i socijalnu skrb.*

Ured ima ispostave u Dugom Selu, Jastrebarskom, Samoboru, Sv. Ivanu
Zelini i Vrbovcu.

Za obavljanje poslova iz djelokruga ureda može se zaposliti do 17 državnih
službenika.

*4. Ured za prostorno uređenje, stambeno-komunalne poslove,*
*graditeljstvo i zaštitu okoliša.*

Ured ima ispostave u Dugom Selu, Jastrebarskom, Samoboru, Sv. Ivanu
Zelini, Velikoj Gorici, Vrbovcu i Zaprešiću.

Za obavljanje poslova iz djelokruga ureda može se zaposliti do 53 državna
službenika.

*5. Ured za katastarsko-geodetske poslove.*

Ured ima ispostave u Dugom Selu, Jastrebarskom, Samoboru, Sv. Ivanu
Zelini, Velikoj Gorici, Vrbovcu i Zaprešiću.

Za obavljanje poslova iz djelokruga ureda može se zaposliti do 86 državnih
službenika.

*6. Ured za imovinsko-pravne poslove.*

Ured ima ispostave u Dugom Selu, Jastrebarskom, Samoboru, Sv. Ivanu
Zelini, Velikoj Gorici i Vrbovcu.

Za obavljanje poslova iz djelokruga ureda može se zaposliti do 15 državnih
službenika.

*7. Ured za statistiku.*

Ured ima ispostave u Dugom Selu, Jastrebarskom, Samoboru, Sv. Ivanu
Zelini i Vrbovcu.

Za obavljanje poslova iz djelokruga ureda može se zaposliti do 5 državnih
službenika.

*8. Ured za opću upravu.*

Ured ima ispostave u Brdovečkom Prigorju, Donjoj Pušći,
Dugom Selu, Jastrebarskom, Samoboru, Sv. Ivanu Zelini, Velikoj Gorici,
Vrbovcu i Zaprešiću.

Za obavljanje poslova iz djelokruga ureda može se zaposliti do 65 državnih
službenika."

Članak 3.

Zagrebačka županija će 1. travnja 1996. godine preuzeti
službenike Grada Zagreba koji su obavljali poslove državne uprave za područje
Velike Gorice i Zaprešića što ih sukladno Zakonu o sustavu državne
uprave obavljaju županijski uredi.

Zagrebačka županija će 1. travnja 1996. godine preuzeti
6 namještenika Grada Zagreba koji su obavljali pomoćno-tehničke
i druge poslove za potrebe službenika iz stavka 1. ovoga članka.

Članak 4.

Župan Zagrebačke županije donijet će nove pravilnike o
unutarnjem redu županijskih ureda najkasnije do 15. travnja 1996. godine.

Župan Zagrebačke županije postavit će, odnosno imenovati
službenike iz članka 3. stavka 1. te rasporediti na odgovarajuća
radna mjesta namještenike iz članka 3. stavka 2. ove Uredbe sukladno
pravilniku o unutarnjem redu županijskih ureda najkasnije do 25. travnja
1996. godine u odgovarajuće županijske urede i Ured župana.

Članak 5.

Županijski uredi Zagrebačke županije preuzet će 1. travnja
1996. godine nedovršene predmete gradskih ureda, zavoda i službi Grada
Zagreba čije su poslove preuzeli te priručnu arhivu i ostalu
dokumentaciju tih tijela.

Članak 6.

Do preuzimanja poslova, službenika i namještenika iz članka 3.
ove Uredbe, poslove državne uprave za područje gradova Velike Gorice
i Zaprešića obavljat će dosadašnja tijela Grada Zagreba.

Članak 7.

Ova Uredba stupa na snagu danom objave u "Narodnim novinama".

Klasa: 015-01/96-01/05

Urbroj: 5030109-96-3

Zagreb, 15. ožujka 1996.

Predsjednik

**mr. Zlatko Mateša,** v. r.

---

Uredba, NN 23/1996-419